Cine a spus că ai nevoie de mulți bani pentru a călători? Pasionații de aventură au la dispoziție o mulțime de variante ”prietenoase” cu bugetul. Spre norocul românilor, multe dintre ele se află chiar în Europa.
De cele mai multe ori, atunci când cineva aude cuvântul ”vacanță” sau ”city-break” se gândește la o călătorie scumpă. Ei bine, există multe destinații ieftine și care, contrar prețului mic, oferă o experiență inedită.
Pentru cei care vor să vadă lumea cu bani puțini, Europa rămâne una dintre cele mai bune variante. Anul acesta, potrivit mai unor studii, prețurile au scăzut în mai mult de 60% dintre cele mai ”vânate” destinații. Costurile sunt mai mici atât la cazare, cât și la mâncare și atracții culturale.
Topul celor mai ieftine destinații este condus de Europa de Est. Surprinzător sau nu, aici se află cel mai ieftin oraș de pe continent. Dacă nu l-ai vizitat până acum, poate că este timpul să îl treci pe listă.
Vilnius, capitala Lituaniei s-a situat pe primul loc în topul celor mai ieftine destinații din Europa. În Vilnius, prețurile sunt cu 10% mai mici decât în Lisabona, orașul care s-a situat pe locul doi în top. Comparativ cu alte 18 țări, în Vilnius totul este mai ieftin cu 50%.
Vilnius este un oraș mic, dar care are o istorie uimitoare. În centrul vechi, turiștii pot admira diverse clădiri pastelate care au fost incluse în patrimoniul mondial UNESCO. Arhitectura este și ea impresionantă, de la clădiri baroce și până la biserici gotice, toate fură privirile vizitatorilor.
Una dintre atracțiile faimoase din Vilnius este Biserica Sfânta Ana. Catedrala Vilnius este și ea celebră datorită evenimentului ce a avut loc în piața cu același nume.
Aici, în 1989, s-a format cel mai mare lanț uman din istorie. Peste două milioane de persoane din Estonia, Letonia și Lituania au protestat împotriva ocupației sovietice.
Ceea ce trebuie să știe tot turiștii este faptul că mâncarea în Vilnius este foarte ieftină. Există o mulțime de restaurante unde un singur fel de mâncare costă 3 euro. Cele mai căutate mâncăruri în Vilnius sunt balandeliai, un fel de sarmale și găluștele de cartofi cu carne.
În timp ce topul celor mai ieftine orașe europene pentru un city break este condus de Vilnius, potrivit studiilor, cel mai scump oraș din Europa este Amsterdam. Acesta este urmat de Belfast, iar mai apoi de Edinburg.